A BIZOTTSÁG HATÁROZATA
(2007. május 8.)
az állategészségüggyel és az élő állatokkal kapcsolatos területen egyes közösségi referencialaboratóriumok működéséhez nyújtott 2007. évi pénzügyi támogatásról
(az értesítés a C(2007) 1930. számú dokumentummal történt)
(Csak az angol, a dán, a francia, a német, a spanyol és a svéd nyelvű változat hiteles)
(2007/336/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 28. cikke (2) bekezdésére,
tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (2) és különösen annak 32. cikke (7) bekezdésére,
mivel:
(1)
A 90/424/EGK határozat 28. cikkének (1) bekezdése alapján az állategészségüggyel és az élő állatokkal kapcsolatos területen a közösségi referencialaboratóriumok közösségi támogatásban részesülhetnek.
(2)
A Bizottság 2006. november 28-i 1754/2006/EK rendelete a közösségi pénzügyi támogatásnak az állati takarmányokkal, az élelmiszerekkel és az állategészségügyi ágazattal foglalkozó közösségi referencialaboratóriumoknak történő odaítélési módozatainak megállapításáról (3) úgy rendelkezik, hogy a támogatás kifizethető, amennyiben a jóváhagyott munkaprogramokat hatékonyan végrehajtják és a kedvezményezettek meghatározott határidőn belül minden szükséges információt megadnak.
(3)
Az 1754/2006/EK rendelet 2. cikkével összhangban a Bizottság és a közösségi referencialaboratóriumok kapcsolatát partnerségi egyezmény irányítja, amelyet több évre szóló munkaprogram kísér.
(4)
A Bizottság értékelte a közösségi referencialaboratóriumok által a 2007. évre benyújtott munkaprogramokat és az ezekhez kapcsolódó becsült költségvetéseket.
(5)
Ennek megfelelően közösségi pénzügyi támogatást kell nyújtani a következő jogi aktusokban megállapított funkciók és feladatok végrehajtására kijelölt közösségi referencialaboratóriumoknak:
-
a klasszikus sertéspestis elleni védekezésre irányuló közösségi intézkedésekről szóló, 2001. október 23-i 2001/89/EK tanácsi irányelv (4),
-
a Newcastle-betegség (baromfipestis) elleni védekezésre irányuló közösségi intézkedések bevezetéséről szóló, 1992. július 14-i 92/66/EGK tanácsi irányelv (5),
-
a madárinfluenza (klasszikus baromfipestis) elleni védekezésre irányuló közösségi intézkedések bevezetéséről szóló, 1992. május 19-i 92/40/EGK tanácsi irányelv (6),
-
az egyes állatbetegségek elleni védekezésre irányuló általános közösségi intézkedések, valamint a sertések hólyagos betegségére vonatkozó külön intézkedések bevezetéséről szóló, 1992. december 17-i 92/119/EGK tanácsi irányelv (7),
-
az egyes halbetegségek elleni védekezés céljából közösségi minimumintézkedések bevezetéséről szóló, 1993. június 24-i 93/53/EGK tanácsi irányelv (8),
-
a kéthéjú kagylókat érintő egyes betegségek elleni védekezés céljából közösségi minimumintézkedések bevezetéséről szóló, 1995. december 22-i 95/70/EK tanácsi irányelv (9),
-
az afrikai lópestis elleni küzdelemre irányuló ellenőrzési szabályok és intézkedések meghatározásáról szóló, 1992. április 29-i 92/35/EGK tanácsi irányelv (10),
-
a kéknyelv betegség elleni védekezésre és felszámolására vonatkozó külön rendelkezések megállapításáról szóló, 2000. november 20-i 2000/75/EK tanácsi irányelv (11),
-
a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről szóló, 2000. március 20-i 2000/258/EK tanácsi határozat (12),
-
az afrikai sertéspestis elleni védekezésre vonatkozó külön rendelkezések megállapításáról, valamint a fertőző sertésbénulás (Teschen-betegség) és az afrikai sertéspestis tekintetében a 92/199/EGK irányelv módosításáról szóló, 2002. június 27-i 2002/60/EK tanácsi irányelv (13),
-
a szarvasmarhafélék fajtatiszta tenyészállataira vonatkozó vizsgálati módszerek és eredmények értékelésének egységesítéséért felelős referenciatestület kijelöléséről szóló, 1996. július 23-i 96/463/EK tanácsi határozat (14),
-
a ragadós száj- és körömfájás elleni védekezésre irányuló közösségi intézkedésekről, valamint a 85/511/EGK irányelv és a 89/531/EGK és a 91/665/EGK határozat hatályon kívül helyezéséről és a 92/46/EGK irányelv módosításáról szóló, 2003. szeptember 29-i 2003/85/EK tanácsi irányelv (15),
-
a brucellózisra vonatkozó 882/2004/EK rendelet.
(6)
A közösségi referencialaboratóriumok által működtetett és szervezett szemináriumokhoz nyújtott pénzügyi támogatásnak szintén meg kell felelnie az 1754/2006/EK rendeletben lefektetett támogathatósági szabályoknak.
(7)
A közös mezőgazdasági politika finanszírozásáról szóló, 2005. június 21-i 1290/2005/EK tanácsi rendelet (16) 3. cikke (2) bekezdésének a) pontja szerint az állatbetegségek felszámolását és megfigyelését célzó programokat (állat-egészségügyi intézkedések) az Európai Mezőgazdasági Orientációs és Garanciaalap Garanciarészlegéből kell finanszírozni. Pénzügyi ellenőrzés céljára az említett rendelet 9., 36. és 37. cikkét kell alkalmazni.
(8)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A klasszikus sertéspestis esetében a Közösség pénzügyi támogatást nyújt a Németországban, Hannoverben található Institut für Virologie der Tierärztlichen Hochschule számára a 2001/89/EK irányelv IV. mellékletében említett feladatok végrehajtására.
A közösségi pénzügyi támogatás az 1754/2006/EK rendeletben előírtak szerint az intézet munkaprogramjának végrehajtása során felmerülő támogatható költségek 100 %-a, amely a 2007. január 1-jétőldecember 31-ig terjedő időszakra nem haladhatja meg a 232 000 EUR-t, és ebből legfeljebb 18 000 EUR különíthető el a klasszikus sertéspestissel kapcsolatos diagnosztikai technikákkal foglalkozó szakmai szeminárium szervezésére.
2. cikk
A Newcastle-betegség (baromfipestis) esetében a Közösség pénzügyi támogatást nyújt a Central Veterinary Laboratory számára (Addlestone, Egyesült Királyság) a 92/66/EGK irányelv V. mellékletében említett feladatoknak végrehajtására.
A közösségi pénzügyi támogatás az 1754/2006/EK rendeletben előírtak szerint a laboratórium munkaprogramjának végrehajtása során felmerülő támogatható költségek 100 %-a, maximális összege a 2007. január 1-jétőldecember 31-ig terjedő időszakra 77 000 EUR.
3. cikk
A Newcastle-betegség (baromfipestis) esetében a Közösség pénzügyi támogatást nyújt a Central Veterinary Laboratory számára (Addlestone, Egyesült Királyság) a 92/40/EGK irányelv V. mellékletében említett feladatok végrehajtására.
A közösségi pénzügyi támogatás a laboratórium munkaprogramjának végrehajtása során felmerülő támogatható költségek 100 %-a, maximális összege a 2007. január 1-jétőldecember 31-ig terjedő időszakra 406 000 EUR.
4. cikk
A Newcastle-betegség (baromfipestis) esetében a Közösség pénzügyi támogatást nyújt a Pirbright Laboratory számára (Egyesült Királyság) a 92/119/EGK irányelv III. mellékletében említett feladatok végrehajtására.
A közösségi pénzügyi támogatás az 1754/2006/EK rendeletben előírtak szerint a laboratórium munkaprogramjának végrehajtása során felmerülő támogatható költségek 100 %-a, maximális összege a 2007. január 1-jétőldecember 31-ig terjedő időszakra 126 000 EUR.
5. cikk
A ragadós száj- és körömfájás esetében a Közösség pénzügyi támogatást nyújt a Pirbright Laboratory számára (Egyesült Királyság) a 2003/85/EGK irányelv XVI. mellékletében említett feladatok végrehajtására.
A közösségi pénzügyi támogatás az 1754/2006/EK rendeletben előírtak szerint a laboratórium munkaprogramjának végrehajtása során felmerülő támogatható költségek 100 %-a, és maximális összege a 2007. január 1-jétőldecember 31-ig terjedő időszakra 274 000 EUR.
6. cikk
A halbetegségek esetében a Közösség pénzügyi támogatást nyújt a Danish National Veterinary Institute számára (Aarhus, Dánia) a 93/53/EGK irányelv C. mellékletében említett feladatok végrehajtására.
A közösségi pénzügyi támogatás az 1754/2006/EK rendeletben előírtak szerint az intézet munkaprogramjának végrehajtása során felmerülő támogatható költségek 100 %-a, és maximális összege a 2007. január 1-jétőldecember 31-ig terjedő időszakra 150 000 EUR.
7. cikk
A kéthéjú kagylókat érintő betegségek esetében a Közösség pénzügyi támogatást nyújt az Ifremer (Institut français de recherche pour l’exploitation de la mer) számára (La Tremblade, Franciaország) a 95/70/EK irányelv B. mellékletében említett feladatok végrehajtására.
A közösségi pénzügyi támogatás az 1754/2006/EK rendeletben előírtak szerint az intézet munkaprogramjának végrehajtása során felmerülő támogatható költségek 100 %-a, és maximális összege a 2007. január 1-jétőldecember 31-ig terjedő időszakra 90 000 EUR.
8. cikk
Az afrikai lópestis esetében a Közösség pénzügyi támogatást nyújt a Laboratorio central de veterinaria de Madrid számára (Algete, Spanyolország) a 92/35/EGK irányelv I. mellékletében említett feladatok végrehajtására.
A közösségi pénzügyi támogatása az 1754/2006/EK rendeletben előírtak szerint a laboratórium munkaprogramjának végrehajtása során felmerülő támogatható költségek 100 %-a, amely a 2007. január 1-jétőldecember 31-ig terjedő időszakra nem haladhatja meg a 98 000 EUR-t, és ebből legfeljebb 38 000 EUR különíthető el az afrikai lópestissel kapcsolatos diagnosztikai technikákkal foglalkozó szakmai szeminárium szervezésére.
9. cikk
A kéknyelvbetegség esetében a Közösség pénzügyi támogatást nyújt a Pirbright Laboratory (Egyesült Királyság) számára a 2000/75/EK irányelv II. mellékletében említett feladatok végrehajtására.
A közösségi pénzügyi támogatása az 1754/2006/EK rendeletben előírtak szerint a laboratórium munkaprogramjának végrehajtása során felmerülő támogatható költségek 100 %-a, amely a 2007. január 1-jétőldecember 31-ig terjedő időszakra nem haladhatja meg a 373 000 EUR-t, és ebből legfeljebb 45 000 EUR különíthető el a kéknyelv betegséggel kapcsolatos diagnosztikai technikákkal foglalkozó szakmai szeminárium szervezésére.
10. cikk
A veszettség elleni vakcinázással kapcsolatos szerológiai vizsgálatok esetében a Közösség pénzügyi támogatást nyújt az AFSSA (Agence Française de Sécurité Sanitaire des Aliments) laborotórumának (Nancy, Franciaország) a 2000/258/EK irányelv II. mellékletében említett feladatok végrehajtására.
A közösségi pénzügyi támogatás az 1754/2006/EK rendeletben előírtak szerint a laboratórium munkaprogramjának végrehajtása során felmerülő támogatható költségek 100 %-a, és maximális összege a 2007. január 1-jétőldecember 31-ig terjedő időszakra 200 000 EUR.
11. cikk
A brucellózis esetében a Közösség pénzügyi támogatást nyújt az AFSSA (Agence Française de Sécurité Sanitaire des Aliments) - Laboratoire d’études et de recherches en pathologie animale et zoonoses (Maisons-Alfort, Franciaország) számára a 882/2004/EK rendelet 32. cikkének (2) bekezdésében említett feladatok végrehajtására.
A közösségi pénzügyi támogatása az 1754/2006/EK rendeletben előírtak szerint a laboratórium munkaprogramjának végrehajtása során felmerülő támogatható költségek 100 %-a, amely a 2007. január 1-jétőldecember 31-ig terjedő időszakra nem haladhatja meg a 250 000 EUR-t, és ebből legfeljebb 35 000 EUR különíthető el a brucellózissal kapcsolatos diagnosztikai technikákkal foglalkozó szakmai szeminárium szervezésére.
12. cikk
Az afrikai sertéspestis esetében a Közösség pénzügyi támogatást nyújt a Centro de Investigación en Sanidad Animal (Valdeolmos, Madrid, Spanyolország) számára a 2002/60/EK irányelv V. mellékletében említett feladatok végrehajtására.
A közösségi pénzügyi támogatás az 1754/2006/EK rendeletben előírtak szerint a kutatóközpont munkaprogramjának végrehajtása során felmerülő támogatható költségek 100 %-a, és maximális összege a 2007. január 1-jétőldecember 31-ig terjedő időszakra 120 000 EUR.
13. cikk
A szarvasmarhafélék fajtatiszta tenyészállataira vonatkozó eredmények értékelése, valamint a különböző vizsgálati módszerek harmonizálása esetében a Közösség pénzügyi támogatást nyújt az INTERBULL Centre (Uppsala, Svédország) számára a 96/463/EK határozat II. mellékletében említett feladatok végrehajtására.
A közösségi pénzügyi támogatás a központ munkaprogramjának végrehajtása során felmerülő támogatható költségek 100 %-a, maximális összege a 2007. január 1-jétőldecember 31-ig terjedő időszakra 80 000 EUR.
14. cikk
E határozat címzettjei:
-
Institut für Virologie der Tierärztlichen Hochschule, Hannover, Németország,
-
Central Veterinary Laboratory, Addlestone, Egyesült Királyság,
-
Pirbright Laboratory, Egyesült Királyság,
-
Danish National Veterinary Institute, Aarhus, Dánia,
-
IFREMER, La Tremblade, Franciaország,
-
Laboratorio central de veterinaria de Madrid, Algete, Spanyolország,
-
AFSSA Laboratory, Nancy, Franciaország,
-
AFSSA - Laboratoire d’études et de recherches en pathologie animale et zoonoses, Maisons-Alfort, Franciaország,
-
Centro de Investigación en Sanidad Animal, Valdeolmos, Madrid, Spanyolország,
-
INTERBULL Centre, Uppsala, Svédország.
Kelt Brüsszelben, 2007. május 8-án.